open-index/open-wikipedia-markdown huggingface dataset:
GNU C Library

**GNU C-kirjasto** (**glibc**) on GNU-projektin toteutus C-kielen standardikirjastolle (*libc*). Kirjasto toteuttaa C-kielen alustariippuvat osat ja pyrkii seuraamaan olennaisia standardeja kuten ISO C, POSIX ja IEEE 754 sekä toteuttaa muun muassa BSD:n alustakohtaiset rajapinnat.

Nimi on johdettu alkuperäisestä Unixin libc-kirjastosta. "libc" on yleisesti käytetty lyhenne "C-kielen standardikirjastolle", joka sisältää funktioita kaikille C-kielisille (ja toisinaan muunkielisille) ohjelmille.

Linux-ympäristössä kirjasto toteuttaa kutsut Linux-ytimen järjestelmäkutsuihin. Useissa tapauksissa kirjasto toteuttaa asioita, jotka ohjelman tekijä voisi tehdä itse. Tietyille toiminnoille kuten ohjelmien käynnistämiseen, muistin varaamiseen ja tiedostojen käsittelyyn kirjasto kutsuu ytimen toimintoja.

glibc on lisensoitu sallivammalla GNU Lesser General Public License (LGPL) lisenssillä, joka sallii käytön dynaamisena kirjastona. Kirjaston linkitys staattisena kirjastona osaksi ei-vapaata ohjelmatiedostoa ei ole lisenssin mukaista.

## Historia

Kirjaston kehityksen aloitti Roland McGrath työskennellessään henkilöstön jäsenenä Free Software Foundationille vuonna 1987. Hän ilmoitti lopettamisesta ylläpitäjänä 30 vuoden jälkeen vuonna 2017.
Vuonna 1988 kerrottiin, että kirjastossa oli lähes täysi tuki ANSI C -standardin funktioille. Vuonna 1992 kerrottiin, että kirjastossa on kaikki ANSI C-1989 ja POSIX.1-1990 -standardien funktiot ja työ oli aloitettu POSIX.2-funktioiden lisäämiseen.

Linuxille on ollut oma libc-kirjasto, josta on siirrytty glibc:n käyttöön vuodesta 1997 alkaen. Linuxin libc 4 ja 5 perustuivat glibc:lle, joka ei ollut aktiivisessa kehityksessä tuolloin: glibc 2.0:ssa oli selkeitä parannuksia, jonka jälkeen useat Linux-jakelut siirtyivät glibc:n käyttöön.

Versio 2.40 sisältää tuen eräille C23-standardin ominaisuuksille. Samassa versiossa on muutettu eräissä tapauksissa käytetyt tietorakenteet käyttämään etumerkitöntä tyyppiä, joka riittää aikaleimoille vuoteen 2106 saakka.

Versiossa 2.41 on mukana CORE-MATH -projektin toteuttamia matemaattisia funktioita, sekä toteutuksia uusille ISO C23 -standardin mukaisille funktioille. CORE-MATH -projekti kehittää oikealla pyöristyksellä matemaattisia funktioita, jotka voidaan liittää toisiin kirjastoihin. Eri kirjastoissa olevat toteutukset vaihtelevat suorituskyvyltään ja tarkkuudeltaan.

## Vaihtoehtoiset kirjastot
Useita vaihtoehtoisia kirjastoja on myös kehitetty pääasiassa sulautettuihin järjestelmiin.

GNU libc on sisältää useita ominaisuuksia, mikä johtaa erityisesti suureen tallennustilan tarpeeseen.
Eräässä vertailussa pienin GNU libc:hen staattisesti linkitetty käännetty C-kielinen ohjelma (kokonaisuudessaan: `int main() {}`) on kooltaan 662 kilotavua.
Sulautettuihin tarkoitetuilla uClibc:lla ohjelma on 5 kilotavua, musl:lla 1,8 kilotavua ja dietlibc:lla 0,2 kilotavua.

Vaihtoehtoisia c-kirjastoja:
* EGLIBC
* uClibc
* uClibc-ng
* musl libc
* dietlibc
* Newlib
* picolibc

Android käyttää Googlen kehittämää Bionic-C-kirjastoa.

## Lähteet

## Aiheesta muualla
* Projektin kotisivu
* libc(3lib) posix man page
Natalie Alyn Lind

**Natalie Alyn Lind** (s. 21. kesäkuuta 1999) on yhdysvaltalainen näyttelijä. Hän on näytellyt muun muassa televisiosarjoissa *[[Goldbergit]]*, *[[Gotham (televisiosarja)|Gotham]]* ja *[[The Gifted (yhdysvaltalainen televisiosarja)|The Gifted]]*.

Natalie on tuottaja John Lindin ja Barbara Alyn Woodsin vanhin tytär. Myös hänen nuoremmat sisarensa Alyvia ja Emily ovat näyttelijöitä.

## Ura
Lind teki ensimmäisen televisioroolin vuonna 2006 nuortensarjassa *[[Tunteet pelissä]]*. Ensimmäisen suuren roolin hän sai *[[Goldbergit]]*-sarjasta esittämällä Dana Caldwellia. Hänet valittiin esittämään Silver St. Cloudia *[[Gotham (televisiosarja)|Gotham]]*-sarjan toisesta tuotantokaudesta lähtien. Vuonna 2017 hänet valittiin esittämään Lauren Struckeria Foxin televisiosarjaan *[[The Gifted (yhdysvaltalainen televisiosarja)|The Gifted]]*, joka perustuu Marvel Comicsin Ryhmä-X-sarjakuvien ilmiöihin.

## Filmografia

## Lähteet

## Aiheesta muualla

* 
*
Niels Räihä

**Niels Carl Richard Räihä** (20. joulukuuta 1930 Helsinki  – 18. joulukuuta 2013 Lund, Ruotsi) oli suomalainen lääkäri ja Ruotsissa pitkään työskennellyt ja asunut professori. 

Räihän vanhemmat olivat professori Carl-Eric Räihä ja Gerda Elisabeth Mortensen ja ensimmäinen puoliso vuodesta 1956 sairaanhoitaja Ann-Birgit Veronica Damstén. Hän tuli ylioppilaaksi Helsingin suomalaisesta yhteiskoulusta 1950, valmistui filosofian kandidaatiksi 1954 ja suoritti samana vuonna Yhdysvalloissa Bachelor of Science -tutkinnon, valmistui lääketieteen lisensiaatiksi 1960 ja väitteli samana vuonna lääketieteen ja kirurgian tohtoriksi. Lastentauteihin Räihä erikoistui 1965, lääketieteellisen kemian dosentti hänestä oli tullut edellisenä vuonna. Stanfordin yliopistossa Räihä työskenteli 1964–1965 ja sitten HYKSin vastasyntyneiden erikoislääkärinä. Vuonna 1980 hänestä tuli lastentautien professori Lundin yliopistoon vuoteen 1997 asti, jolloin hän jäi eläkkeelle. Räihä toimi samalla myös ylilääkärinä Malmön yliopistollisessa sairaalassa. Hän julkaisi yli 150 alkuperäisjulkaisua ja jatkoi vastasyntyneiden, keskosten ja äidinmaidon proteiinien tutkijana Arvo Ylpön työtä. Arvo Ylppö -mitali hänelle myönnettiin vuonna 1987 eli neljännesvuosisata isänsä jälkeen.

## Lähteet
Brownsville Station (yhtye)

**Brownsville Station** on yhdysvaltalainen yhtye, joka oli suosionsa huipulla 1970-luvulla. Sen alkuperäisiä jäseniä olivat kitaristi-vokalisti Cub Koda,  kitaristi-vokalisti Mike Lutz, rumpali T. J. Cronley ja basisti-vokalisti Tony Driggins. Yhtyeen suurin hitti oli Top Ten -listalla kolmossijan saanut ”Smokin' in the Boys Room” vuonna 1973.

## Yhtye 1970-luvulla

Brownsville Station perustettiin Ann Arborissa Michiganissa vuonna 1969. Yhtyeen ensimmäisillä levyillä oli cover-versioita muiden, heitä inspiroineiden bändien kappaleista. Ensimmäinen levy *No BS* julkaistiin 1970. Yhtye julkaisi vuonna 1973 kolmannen levynsä *Yeah!*. Mike Lutzin ja Cub Kodan säveltämä kappale ”Smokin' in the Boy's Room” oli levyn suurin, ja yhtyeen parhaiten menestynyt hitti. Billboard Hot 100 -listalla se saavutti kolmannen sijan 1973. Kyseiselle listalle ylsi yhtyeeltä seitsemän kappaletta, näistä kolme bändin omaa käsialaa. Eräs tunnettu cover-versio *Yeah!*-levyltä on Hoyt Axtonin säveltämä ”Lightning Bar Blues”, josta Hanoi Rocks levytti 80-luvulla oman versionsa. *Yeah!*-levyltä taas Brownsville Stationin oma sävellys ”Smokin' in the Boy's Room” päätyi myöhemmin Mötley Crüen levylle *[[Theatre of Pain]]*.

Ennen suurinta hittiä yhtyeen miehistössä ehti tapahtua muutoksia. Rumpali T. J. Cronley jätti bändin 1971 ja hänen tilalleen tuli Henry ”H Bomb” Weck. Myös alkuperäinen basisti Tony Driggins lähti yhtyeestä. Vuonna 1979 Brownsville Station hajosi. Yhtye ehti julkaista seitsemän levyä sitä ennen.

## Hajoamisen jälkeen

Yhtyeen hajoamisen jälkeen Cub Koda julkaisi joitakin soololevyjä ja keikkaili bändinsä The Pointsin kanssa, sekä myös Hound Dog Taylorin taustabändin The Houserockersin kanssa. Tämän lisäksi Koda toimi musiikkijournalistina. Hän kuoli 51-vuotiaana vuonna 2000. Mike Lutz ryhtyi tuottajaksi, ja tuotti muun muassa Ted Nugentia ja keikkaili Nugentin kanssa 1990-luvulla. Lisäksi hän opettaa sekä kitaran että basson soittoa. Weck työskenteli studiossa ja tuottajana.

## Brownsville Station 2012–

Henry Weck tallensi satoja tunteja yhtyeen alkuaikojen demoja, harjoituksia ja live-esityksiä. Vuonna 2012 Weck ja Lutz alkoivat käydä Lutzin Tazmania Studiolla lävitse näitä nauhoituksia, ja niistä lopulta muodostui uusi albumi. Lutz ja Weck värväsivät uuteen Brownsville Stationiin jäseniksi Billy Craigin, Arlen Viecellin sekä Brad Johnsonin, ja alkoivat keikkailla jälleen 2013.

## Levytykset

*1970 – *No BS*
*1972 – *A Night on the Town*
*1973 – *Yeah!*
*1974 – *School Punks*
*1975 – *Motor City Connection*
*1977 – *Brownsville Station*
*1978 – *Air Special*
*2012 – *Still Smokin' *

## Lähteet

## Aiheesta muualla

* Forgotten series: Brownsville Station – Yeah! (1973) by Beverly Paterson – (somethingelsereviews.com)
Draconius GO

**Draconius GO** on lisätyn todellisuuden mobiilipeli, jonka on kehittänyt ukrainalainen peliyhtiö Elyland LLC. Peli julkaistiin 8. lokakuuta 2017 ladattavaksi Australiassa ja Ukrainassa. Fantasia-aiheisessa pelissä pelaajan tehtävänä on kerätä olentoja, aarteita ja saavuttaa uusia taitoja. Peliä on ladattu 6.11.2017 mennessä 439 000 kertaa.

Draconius GO on saanut laajaa huomiota, sillä Pokemon Go:ta kehittävä Niantic on syyttänyt Elylandia tekijänoikeusrikkomuksista. Elylandin mukaan he eivät ole käyttäneet Draconius GO:ssa Nianticin kehittämää koodia tai grafiikkaa, vaan ovat laatineet kaiken itse, minkä vuoksi tekijänoikeusloukkausväitteet ovat Elylandin mukaan perusteettomia.

Pelin kehittäjien mukaan Draconius GO luotiin, koska he eivät olleet tyytyväisiä Nianticin tapaan uudistaa Pokemon Go:ta.

## Pelin sisältö
Draconius GO:n pelaaminen ja pelissä liikkuminen perustuu GPS:n määrittämään paikkatietoon. Pelin kartta-aineisto pohjautuu OpenStreetMap-palvelun karttoihin. Pelaajan liikkuessa myös pelaajan hahmo liikkuu kartalla.
* **Olennot** (Creatures): Pelaajan tehtävänä on kerätä 125 erilaista olentoa käyttäen hyödyksi apuvälineitä. Olentoja voi napata villinä tai hauduttamalla munia, josta ne kuoriutuvat, kun tietty määrä kilometrejä on kävelty. Villejä olentoja napataan heittämällä palloa kohti napattavaa olentoa. Olentoja on olemassa viittä eri tyyppiä: maa, tuuli, vesi, tuli ja arcana.
* Pelissä on päivittäisiä ja viikoittaisia tehtäviä (Quest), joiden ratkaisemisesta saa palkintoja.  Viikoittaisessa aarteenmetsästyksessä pelaaja etsii obeliskeja, joista saa kartan palasia, jotka osoittavat kätketyn aarteen sijainnin. Aarre sijaitsee noin 1-2 kilometrin päässä siitä paikasta, josta pelaaja löysi ensimmäisen kartan palasen. Aarteena on kultainen muna (Golden Egg), joka sisältää harvinaisemman olennon kuin mitä villinä voi löytää.
* 
* 
* **Kaksintaistelu** (PvP) Pelaaja voi taistella muita pelaajia vastaan (PvP) sekä pitää hallussaan areenoita ja kirjastoja.
* Pelissä on kaksi joukkuetta (Team): sininen ja punainen. Pelaaja voi valita joukkueen, kun on edennyt tasolle 5. Valintaa ei voi peruuttaa.
* Pelin edetessä pelaaja saavuttaa uusia tasoja (Level), minkä johdosta on mahdollisuus napata voimakkaampia olentoja ja esineitä.
* **Artefaktit** (Artifacts) ovat harvinaisia esineitä, kuten sormuksia ja suojavarusteita, joita pelaaja voi kantaa yllään. Artefaktit antavat pelaajalle erilaisia etuja.
* Pelissä voi käyttää taikuutta (Magic).
* **Portaalin** (Portal) kautta on mahdollisuus päästä Rift of Arcana -ulottuvuuteen, jossa voi napata erilaisia olentoja kuin normaalista pelitilasta. Rift of Arcana -ulottuvuudesta voi myös löytää Mother Of Dragons -lohikäärmeen, joka voi hauduttaa harvinaisempia munia (Ancient Egg).
* Pelin sisäisillä ostoksilla (Shop) pelaajan on mahdollisuus hankkia esineitä nopeammin.

## Lähteet

## Aiheesta muualla
* Draconius GO:n kotisivut
Ydinaseiden kieltosopimus

**Ydinaseiden kieltosopimus** on YK:ssa laadittu sopimus ydinaseiden kieltämiseksi, lopullisena tavoitteena niiden eliminointi kokonaan. Sopimus hyväksyttiin äänestyksessä 7. heinäkuuta 2017. Se tuli voimaan 22. tammikuuta 2021, kun 50 maata oli ratifioinut sen. Elokuussa 2021 allekirjoittajavaltioita oli yhteensä 86, joista ratifioinnin oli tehnyt yhteensä 55 valtiota.

 hyväksyi 23. joulukuuta 2016 päätöslauselman neuvottelujen alkamisesta. Päätöslauselmaa kannatti 113 jäsenvaltiota, 35 vastusti ja 13 jätti äänestämättä. Yhdysvallat kehotti liittolaisiaan vastustamaan päätöslauselmaa ja boikotoimaan sopimusneuvotteluja. 

Sopimusta kannatti 122 maata. Vain Alankomaat äänesti sitä vastaan. Yksikään ydinasevalta ei ole mukana sopimuksessa eivätkä ne aio noudattaa sitä. Suurin osa NATO-maista, Suomi ja Japani boikotoivat sopimusneuvotteluja.  Euroopan unionin jäsenmaista sopimuksen ovat ratifioineet ainoastaan Irlanti ja Itävalta, joista kumpikaan ei kuulu sotilasliitto NATOon.

## Suomen vastustus
Suomi ja muut Pohjoismaat jättäytyivät ydinaseiden kieltosopimuksen ulkopuolelle. Suomen poisjäämistä on perusteltu esimerkiksi sillä, että liittymällä sopimukseen Suomi epäsuorasti kritisoisi niitä Euroopan maita, joilla itsellään on ydinaseita tai joiden turvallisuus perustuu NATO-jäsenyyden kautta Yhdysvaltain ydinaseisiin. Lisäksi on esitetty, että ydinaseiden kieltosopimukseen liittyminen heikentäisi Suomen sitoutumista ydinsulkusopimukseen sekä Suomen turvallisuuspolitiikan yhtenä peruskivenä olevaa NATO-optiota.
Suomen ulkoministeri Pekka Haavisto perusteli myöhemmin sopimuksen vastustusta sillä, että Suomi noudatti linjaa, jota Naton eurooppalaiset jäsenmaat noudattavat.

Suomen ulkoministeriötä edustanut suurlähettiläs on esittänyt, ettei ydinaseiden kieltosopimus aiheuta ydinsulkusopimuksen allekirjoittajamaille lisävelvoitteita, eikä poista yhtään ydinasetta. Rauhanliikkeen kannan mukaan kieltosopimus merkitsee kuitenkin kansainvälisen tapaoikeuden muutosta, joka koskee voimaantultuaan ilman erillistä hyväksyntääkin kaikkia maita.

## Kansainvälinen tunnustus

Ydinasekieltoa ajava International Campaign to Abolish Nuclear Weapons -järjestö sai 2017 Nobelin rauhanpalkinnon.

## Sopimuksen allekirjoittajamaat
Tilanne 25. elokuuta 2021:

## Lähteet
Kefaklori

**Kefaklori** tai **kefakloori** (C15H14SN3ClO4) on puolisynteettinen niin kutsuttuihin toisen sukupolven kefalosporiineihin kuuluva orgaaninen yhdiste. Yhdistettä voidaan käyttää lääketieteessä antibioottina bakteeri-infektioiden hoitoon.

## Ominaisuudet ja käyttö
Huoneenlämpötilassa kefaklori on väritöntä kiteistä ainetta. Yhdiste liukenee hyvin veteen mutta huonosti orgaanisiin liuottimiin. Muiden kefalosporiinien tavoin yhdisteen antibioottinen vaikutus perustuu siihen, että se estää bakteereja syntetisoimasta soluseinää. Kefaklori on suhteellisen laajakirjoinen antibiootti ja vaikuttaa niin gramopositiivisiin kuin gramnegatiivisiinkin bakteereihin. Kefakloria voidaan käyttää esimerkiksi virtsatietulehduksen, korvatulehduksen, nielutulehduksen sekä hengityselimistön bakteeri-infektioiden hoitoon. Kefaklori on suhteellisen hyvin siedetty lääkeaine ja tyypillisin haittavaikutus on ruuansulatuskanavan oireet. Yhdiste voi tilapäisesti nostaa maksan transaminaasientsyymien aktiivisuutta.

## Lähteet
Tsarskoje Selon lyseo

**Tsarskoje Selon lyseo** () oli Venäjällä Tsarskoje Selossa (nyk. Puškin) sijainnut oppilaitos, joka oli toiminnassa vuosina 1811–1917. Vuonna 1843 lyseo siirrettiin Pietariin ja nimettiin uudelleen perustajansa keisari Aleksanteri I:n mukaan **Keisarilliseksi Aleksanterin lyseoksi**. Nykyisin lyseon rakennuksessa toimii vuonna 1949 avattu lyseon muistomuseo.

Lyseo oli aatelisten poikien arvovaltainen uudentyyppinen sisäoppilaitos, joka perustettiin vuonna 1811 Mihail Speranskin aloitteesta Tsarskoje Selon kylään. Opinahjon tehtävänä oli valmistaa valtion palvelukseen virkamiehiä, joilla olisi eurooppalainen sivistys ja monipuolinen kielitaito. Tietoaineiden ohella koulun opetuksessa kiinnitettiin huomiota taide- ja kirjallisuusaineisiin. Oppilaat perehtyivät antiikin kulttuuriin ja maailmankirjallisuuteen etevien opettajien johdolla. Lyseossa harjoiteltiin innostuneesti kirjoittamista ja riimittelyä.

Lyseorakennus sijaitsee Katariinan palatsin siivessä. Lyseon tunnetuimpia oppilaita ovat olleet Aleksandr Puškin ja Aleksandr Gortšakov. Muita tunnettuja oppilaita ovat olleet muun muassa Anton Delvig, Wilhelm Küchelbecker, Nikolai Giers, Dmitri Tolstoi, Jakov Grot, Aleksei Lobanov-Rostovski, Mihail Saltykov-Štšedrin ja Nikolai Gumiljov.

## Lähteet
Word Up! (albumi)

**Word Up!** on yhdysvaltalaisen funk- / R&B-yhtyeen Cameon albumi, joka julkaistiin vuonna 1986. Albumi teki Cameosta yhden 1980-luvun suosituimmista yhtyeistä.

## Kappaleet

## Henkilöstö
### Cameo
*Larry Blackmon – laulu, bassokitara, rummut, lyömäsoitin, taustalaulu
*Tomi Jenkins – laulu, taustalaulu
*Nathan Leftenant – taustalaulu

### Muut soittajat
*Charlie Singleton – kitara, taustalaulu
*Aaron Mills – bassokitara
*Michael Burnett – bassokitara, taustalaulu 
*Bernard Wright, Eric Rehl, Kenni Hairston, Kevin Kendrick, Merv de Peyer – kosketinsoitin
*Duduka Fonseca, Giovanni Hidalgo, Steve Thornton – lyömäsoitin
*Melvin Wells – saksofoni, taustalaulu
*Michael Brecker – tenorisaksofoni (soolo kappaleessa ”Candy”)
*Randy Brecker – trumpetti
*Arno Hecht – tenorisaksofoni
*Crispin Cioe – alttosaksofoni, baritonisaksofoni
*Robert Funk – pasuuna
*Paul Litteral – trumpetti
*Sammy Merendino – rumpu (musiikkiohjelmointi)
*Patrick Buchanon – kitarat
*Peter Scherer – Synclavier (musiikkiohjelmointi)
*Willie Morris – taustalaulu

## Arvostelut
*AllMusic: 

## Lähteet
Nälkäpäivä (lyhytelokuva)

**Nälkäpäivä** on suomalaisen indie-elokuvaryhmä Anti-Teatterin valmistama lyhytelokuva, joka julkaistiin vuonna 2003. Elokuva on yhtiön kolmas. Nälkäpäivästä julkaistiin HD -remasteroitu versio helmikuussa 2012.

## Juoni

Kahvitauko-elokuvasta tuttu Setä-Samuli saapuu erään Nakkikioskin luokse tilaamaan nakkia ja maitoa. Paikalla olevat eläinaktivistit ja homojen edustaja alkavat ärsyttää Samulia. Kun Samuli oli melkein syömässä nakin, homojen edustaja tuuppaa Samulia, jonka seurauksena Samuli pudottaa nakkinsa maahan. Samuli hermostuu ja heittää maidon homoa päin, joka sytyttää tämän tuleen. Alkaa tulitaistelu. Samuli tappaa kaikki paikalla olevat ja käy viimeisen taistelun nakkimyyjää vastaan. Samuli lyö myyjältä ensin käden irti ja myöhemmin kasvosta palan. Taistelun jälkeen Samuli alkaa juoda olutta.

## Lähteet
Kerskakulutus

**Kerskakulutus** tarkoittaa sellaista kuluttamisen muotoa, jossa taloudellista valtaa omaavat henkilöt osoittavat hankkimillaan luksustuotteilla varakkuuttaan. Kerskakulutuksellaan kuluttajat haluavat hankkia tai ylläpitää saamaansa sosiaalista arvostusta. *Kerskakulutus*-käsite on peräisin sosiologi ja taloustieteilijä Thorstein Veblenin teoksista.

## Katso myös
* Statussymboli
* Veblenin hyödyke
Kari Kanala

**Kari Tapani Kanala** (s. 4. toukokuuta 1967 Halsua) on suomalainen julkisuuden henkilö ja pappi. Hän on toiminut vuodesta 2016 Paavalin seurakunnan kirkkoherrana Helsingissä. Kanala on aiemmin toiminut pappina eri seurakunnissa sekä merimiespappina Isossa-Britanniassa. Lisäksi hän on toiminut Palloliitossa ja opettajan tehtävissä. Julkisuudessa hän on ollut muun muassa Ensitreffit alttarilla -ohjelman, jossa hän toimi asiantuntijana kausilla 1–2 ja 6–11, myötä. Kanala on profiloitunut kirkon uudistajana, ja hän on puhunut samaa sukupuolta olevien parien kirkollisten vihkimisten puolesta. 

Kanala on kolmatta kertaa naimisissa ja hänen nykyinen vaimonsa on pappi Milla Mäkitalo. Heillä on vuonna 2016 syntynyt poika. Kanala on kirjoittanut yhdessä kolmannen vaimonsa kanssa kirjan *Suhteellista – pilkettä ja pohdintaa parisuhteesta* (2019).  

Kanala osallistui tammikuussa 2018 Helsingin Savoy-teatterissa järjestettyyn roastiin eli komedialliseen julkiseen pilkkaamiseen. Helsingin hiippakunnan tuomiokapituli käsitteli lokakuussa 2018 Kanalan esityksestä tehdyn kantelun ja totesi, että Kanala oli käyttäytynyt vastoin asemansa ja tehtävänsä edellyttämiä tapoja. Kanala myös poseerasi Helsingin Sanomissa alastomana syyskuussa 2021. Kanala osallistui Tanssii tähtien kanssa -tv-ohjelmaan syksyllä 2021, mutta putosi siitä ensimmäisenä kilpailijana.

Vuonna 2021 Kanala kirjoitti kirjan "Parisuhdekorjaamo – Kaikkien suhdemallien huoltoon ja tuunaamiseen" psykologi Mikael Saarisen kanssa. 

Kanala on innokas jalkapallon ystävä ja pelaa itsekin julkkisten Raittius- ja urheiluseura Zoomin jalkapallojoukkueessa. Hänet tunnetaan erityisesti englantilaisen Arsenalin kannattajana.

## Vapaa-ajattelija.fi-kiista
Kanala johti vuodesta 2012 Turun ja Kaarinan seurakuntayhtymän viestintäkampanjaa, jossa seurakuntayhtymä varasi vapaa-ajattelija.fi-verkko-osoitteen omaan käyttöönsä. Kanalan mukaan "ajattelu on vapaata kaikille" eikä nettiosoitteen rekisteröimisessä ole ollut kysymys kiusanteosta Vapaa-ajattelijain liittoa kohtaan. Vapaa-ajattelijain liitto kanteli verkko-osoitteen käytöstä silloiseen Viestintävirastoon. Viestintäviraston mukaan seurakuntayhtymällä ei ollut vahingoittamispyrkimystä, vaikka verkkotunnus oli lähes identtinen vapaa-ajattelijoiden käyttämän vapaa-ajattelijat.fi:n kanssa.

Vapaa-ajattelijain liitto vei asian hallinto-oikeuskäsittelyyn, jossa vuonna 2014 kumottiin Viestintäviraston päätös ja poistettiin seurakuntayhtymältä oikeus käyttää vapaa-ajattelija.fi-osoitetta. Hallinto-oikeuden mukaan verkkotunnuksen hankkimisen ilmeisenä tarkoituksena oli hyötyä Vapaa-ajattelijain Liitto ry:n suojatun nimen maineesta ja tunnettuudesta.

## Näkemyksiä

Kanalan mukaan kirkko on paljon avoimempi ja suvaitsevaisempi kuin äkkiarvaamalla luulisi.

## Lähteet
Porin Ässien SM-liigakausi 2015–2016

**Porin Ässien SM-liigakausi 2015–2016** oli jääkiekkoseura Porin Ässien 40. kausi jääkiekon SM-liigassa ja 48. kausi Suomen jääkiekon korkeimmalla sarjatasolla. Ässien kausi päättyi runkosarjassa sijalle 12.

## Joukkue

## Pelaajatilastot
### Kenttäpelaajat
Lähde: QuantHockey

### Maalivahdit

## Lähteet
Mihail Taube

**Mihail Aleksandrovitš Taube** (; 15. toukokuuta (J: 3. toukokuuta) 1869 Pauluskoi, Venäjän keisarikunta &#x2013; 29. marraskuuta (J: 16. marraskuuta) 1961 Pariisi, Ranska) oli venäläinen kansainvälisen oikeuden oikeustieteilijä, historioitsija ja poliitikko. Taube oli Friedrich Martensin opiskelija Pietarin yliopistossa, josta hän valmistui kansainvälisen oikeuden tohtoriksi vuonna 1899. Myöhemmin hän opetti Harkovan yliopistossa. Vuosiksi 1903–1911 hän siirtyi Martensin seuraajaksi Pietarin yliopiston kansainvälisen oikeuden professuuriin. Yliopistotoimiensa lisäksi Taube työskenteli Venäjän keisarikunnan palveluksessa ulkoasianministeriössä ja opetusministerinä.

Venäjän keisarivallan kukistuttua Taube pakeni maasta Suomeen, jossa hän toimi Aleksandr Trepovin johtamassa venäläisten emigranttien komiteassa. Myöhemmin Taube asui Ruotsissa, jossa hän opetti Uppsalan yliopistossa ja edelleen Alankomaissa, jossa hän luennoi Haagin kansainvälisen oikeuden akatemiassa. Maanpaossa ollessaan Taube kirjoitti kansainvälisen oikeuden historiaa käsitelleitä teoksia erityisesti Venäjää ja Bysanttia koskien. Taube asettui lopulta Ranskaan vuonna 1928 ja kuoli Pariisissa vuonna 1961.

## Lähteet
Hamish Mahaddie

**Thomas Gilbert "Hamish" Mahaddie** (maaliskuu 1911 &ndash; 16. tammikuuta 1997) oli brittiläinen Kuninkaallisten ilmavoimien upseeri ennen toista maailmansotaa, sen aikana ja sen jälkeen. Myöhemmin hän toimi neuvonantajana ja koordinaattorina useiden sotaelokuvien tuotannossa. Hän sai *Hamish*-lempinimensä ilmavoimissa ollessaan hankittuaan samannimisen hevosen ja hänen palvelustoveriensa kommentoitua hänen ja hevosen olevan saman näköisiä.

Mahaddie syntyi Skotlannissa vuonna 1911 ja liittyi ilmavoimiin vuonna 1928. Hän palveli aluksi ilmavoimien maanpinnan tukijoukoissa, mutta vuonna 1934 hänen hakemuksensa pommikonemiehistön koulutukseen hyväksyttiin ja hän sai lentäjänlupansa seuraavana vuonna. Toisen maailmansodan alettua vuonna 1939 Mahaddie toimi pommikoneen lentäjänä aina vuoteen 1943 asti, jolloin hänestä tehtiin ns. Pathfinder-yksiköiden värvääjä. Pathfinder-yksiköiden tehtävä oli johtaa pommituslaivueita ja pudottaa soihtuja merkiksi pommikoneille.

Vuonna 1955 Mahaddie, joka vielä oli ilmavoimien palveluksessa, hankki operaatio Chastiseä käsittelevää elokuvaa *[[Taivaalla palaa]]* varten tuotannon tarvitsemat Avro Lancaster -pommikoneet. Hän jäi eläkkeelle ilmavoimista vuonna 1958 everstin arvonimellä.

Eläkkeelle jäätyään Mahaddie alkoi luoda uraa sotaelokuvien konsulttina ja avusti muun muassa elokuvien *[[Laivue 633 iskee]]* ja *[[Taistelu Englannista (elokuva)|Taistelu Englannista]]* lentokoneiden hankinnassa. Jälkimmäisen tuotantoa varten Mahaddie hankki yli sata konetta muun muassa Espanjan ilmavoimilta ja yksityisiltä omistajilta. Mahaddie avusti myös James Bond -elokuvan *[[Elät vain kahdesti]]* "Pikku Nellie" -autogiron kanssa.

1970-luvulla Mahaddie esiintyi kommentaattorina dokumenttisarjassa *[[Maailma sodassa]]*.

Hamish Mahaddie kuoli 16. tammikuuta 1997.

## Teokset
*

## Lähteet
* 

### Viitteet
Word Up! (kappale)

**Word Up!** on funk-kappale, jonka yhdysvaltalainen funk-yhtye Cameo alun perin nauhoitti vuonna 1986. Kappaleen sanoittivat yhtyeen jäsenet Larry Blackmon sekä Tomi Jenkins. Kappaleen toistuva soitto yhdysvaltalaisilla dance- ja R&B-radiokanavilla kuin myös sen musiikkivideo MTV-televisiokanavalla johdosta singlestä tuli yhtyeen parhaiten tunnettu hittikappale.

## Lähteet
Luettelo Helena Bonham Carterin saamista palkinnoista ja ehdokkuuksista

Tämä on luettelo brittiläisen näyttelijä **[[Helena Bonham Carter]]in** palkinnoista ja ehdokkuuksista.

## Palkinnot ja ehdokkuudet

## Muut palkinnot ja ehdokkuudet
Tolkien (elokuva)

**Tolkien** on vuonna 2019 ensi-iltansa saanut yhdysvaltalainen elämäkerrallinen draamaelokuva, joka kertoo englantilaiskirjailija J. R. R. Tolkienista. Elokuvan on ohjannut Dome Karukoski, ja sen ovat käsikirjoittaneet David Gleeson ja Stephen Beresford. Tolkienia näyttelee Nicholas Hoult. Muissa pääosissa esiintyvät muun muassa Lily Collins ja Tom Glynn-Carney.

Elokuvaa on valmisteltu vuodesta 2013. Heinäkuussa 2017 ohjaajaksi ilmoitettiin Dome Karukoski ja pääosanäyttelijäksi Nicholas Hoult. Elokuvan kuvaukset aloitettiin lokakuussa 2017.

*Tolkienin* ensi-ilta Yhdysvalloissa on 10. toukokuuta 2019 ja Suomessa sekä Britanniassa viikkoa aiemmin 3. toukokuuta. Elokuvan budjetti on STT:n mukaan noin 17 miljoonaa euroa ja kopiomäärä Yhdysvalloissa yli 500. Ensi-iltaviikonloppuna elokuvan kassatulot olivat 2,20 miljoonaa dollaria ja se oli yhdeksänneksi katsotuin elokuva Yhdysvalloissa. Sitä esitettiin 1&nbsp;495 elokuvasalissa. Suomessa katsojia oli ensi-iltaviikonloppuna 23 625 ja se oli viikonlopun toiseksi katsotuin elokuva.

## Rooleissa

## Arvosteluja

## Lähteet

## Aiheesta muualla
* 
* Neil Gaiman’s Favorite Recent Film is Probably What You Thought It’d Be  *Birth. Movies. Death.*
Helena Bonham Carterin filmografia ja esiintymiset

Tämä on **[[Helena Bonham Carter]]in filmografia, teatteri- ja radioesiintymiset**.

## Elokuvat

### Televisioelokuvat

### Lyhytelokuvat

### Dokumenttielokuvat

### Televisio

## Teatteri

## Radio

* Bonham Carter on lukenut myös otteita Artemis Cooperin kirjasta *[[Writing at the Kitchen Table: The Authorized Biography of Elizabeth David]]* (2004) BBC Radio 4 -radiokanavalla.

## Muita projekteja

* Bonham Carter ääninäytteli lady Campanula ”Totty” Tottingtonia videopelissä *[[Wallace & Gromit: The Curse of the Were-Rabbit (videopeli)|Wallace & Gromit: The Curse of the Were-Rabbit]]* (2005).
* Bonham Carter on äänikirjojen *The Secret Garden* (1993; Frances Hodgson Burnettin romaanista *[[Salainen puutarha (romaani)|Salainen puutarha]]*), *The Whales’ Song* (1993; Dyan Sheldonin kuvakirjasta *[[The Whales’ Song]]*), *The Way To Sattin Shore* (1994; Philippa Pearcen kirjasta *[[Kivienkeli lentää]]*), *A Dog So Small* (1994; Philippa Pearcen kirjasta *[[A Dog So Small]]*), *Remember Me* (1995), *The Diary of a Young Girl* (1997 ja 2011; Anne Frankin päiväkirjasta *[[Nuoren tytön päiväkirja]]*), *Jane Austen: Readings by Helena Bonham Carter* (2003) ja *The Heart and the Bottle* (2011) kertojana. Hän on myös runosovellusten *The Love Book* ja *iF Poems* lukija.
* Bonham Carter kirjoitti Lulu Guinnessin kirjan *[[Put on Your Pearls, Girls!]]* (2005) esipuheen.
* Bonham Carter esiintyy Rufus Wainwrightin kappaleen ”Out of the Game” (2012) ja Bryan Adamsin kappaleen ”Brand New Day” (2015) musiikkivideoilla.

## Lähteet

*
Word Up

**Word Up** tai **Word Up!** voi viitata:

*Cameon albumiin *[[Word Up! (albumi)|Word Up!]]*
**Cameon kappaleeseen ”Word Up!”
*Cameon livealbumiin *[[Word Up! Greatest Hits – Live]]*
*aikakauslehteen *[[Word Up! (aikakauslehti)|Word Up!]]*
*lautapeliin *[[Word Up (lautapeli)|Word Up]]*
*videopeliin *[[Word Up (videopeli)|Word Up]]*
*Legacyn singleen ”Word Up”
Shai

**Shai** on yhdysvaltalainen rhythm and bluesia ja soulia tuottava kvartetti. Yhtyeen suurin hittikappale on ”If I Ever Fall in Love”, joka sijoittui Billboard Hot 100 -musiikkilistan sijalle 2. 

## Diskografia
### Albumit ja EP-levyt
**...If I Ever Fall in Love* (1992)
**Right Back at Cha* (1993)
**Blackface* (1995)
**Destiny* (1999)
**Back From The Mystery System: The Love Cycle* (2004)
**Love Cycle: Back from the Mystery System* (vuoden 2004 albumin uudelleenjulkaisu) (2007)
**Worldwide* (2008)

### Kokoelma-albumit
**20th Century Masters: The Millennium Collection: The Best of Shai* (2001)
**If I Ever Fall in Love – The Best of* (2011)
**If I Ever Fall In Love – Greatest Hits* (2011)

## Filmografia
**Video Personification, Vol. 1* (1993)

## Lähteet
Kirjallisuusvuosi 1949

**Kirjallisuusvuosi 1949** käsittelee vuoden 1949 tärkeitä kirjallisuuden tapahtumia, uutisia ja julkistuksia.

## Tapahtumia
* Ruotsin akatemia päätti olla myöntämättä Nobelin kirjallisuuspalkintoa, koska palkinnon saajasta ei päästy yksimielisyyteen. Palkinnon sai vuonna 1950 takautuvasti yhdysvaltalainen kirjailija William Faulkner.
* Kirjailija Graham Greenen käsikirjoitukseen perustuva brittiläinen film noir -elokuva *[[Kolmas mies]]* sai ensi-iltansa. Greene julkaisi tarinan kirjana vasta myöhemmin.

## Julkaisuja
* Enid Blyton &ndash; *The Rockingdown Mystery* (suom. *Aution kartanon arvoitus*)
* Joseph Campbell &ndash; *[[Sankarin tuhannet kasvot]]*
* Michael Innes &ndash; *The Journeying Boy* (suom. *Matkaava poika*)
* Arvi Korhonen (toim.) &ndash; *Suomen historian käsikirja 1–2*
* Willy Ley &ndash; *Avaruuden valloitus*
* Astrid Lindgren &ndash; *[[Kerstin ja minä]]* (ruots. *Kerstin och jag*, ruotsiksi 1944)
* Arthur Miller &ndash; *[[Kauppamatkustajan kuolema]]* (*Death of a Salesman*)
* Yukio Mishima &ndash; *[[Kamen no Kokuhaku]]* (*Erään naamion tunnustuksia*, esikoisteos)
* Vilhelm Moberg &ndash; *Utvandrarna* (suom. *Maastamuuttajat 1-2*, 1958)
* George Orwell &ndash; *Nineteen Eighty-Four* (suom. *[[Vuonna 1984]]*, 1950 ja 1999)
* Valentin &ndash; *[[Ruma Elsa]]*
* Jean-Paul Sartre &ndash; *Les Chemins de la Liberté* (neliosaiseksi tarkoitetun teoksen kolme osaa)
* Curt Stern &ndash; *[[Principles of Human Genetics]]*
* Mika Waltari &ndash; *[[Mikael Hakim]]*
* Arved Viirlaid &ndash; *Tormiaastad* (alkuosa)
* Lauri Viita &ndash; *[[Kukunor]]*

## Palkintoja
; Aleksis Kiven palkinto
* Viljo Kojo
; Kalevi Jäntin palkinto
* Väinö Linna
; Nobelin kirjallisuuspalkinto
* William Faulkner
; Pulitzerin kirjallisuuspalkinto
* James Gould Cozzens

## Lähteet
Peppi Pitkätossu (kuunnelma)

**Peppi Pitkätossu** on vuonna 1996 tehty kuunnelma, joka esitettiin Yleisradiossa. Kaija Juurikkalan toimittamassa kuunnelmassa on 11 osaa. Pääosaa Peppiä näyttelee Salla Häkkinen, Tommia esittää Visa Heinonen ja Annikaa Sini Karilinna. Kuunnelman ensimmäisessä osassa Peppi muuttaa Huvikumpuun ja ystävystyy Tommin ja Annikan kanssa. Jaksossa ”Peppi aloittaa koulunkäynnin” hän kertoo opettajalle koko nimensä: Peppilotta Sikuriina Rullakartiina Kissanminttu Efraimintytär Pitkätossu. 

## Jaksot
* Peppi muuttaa Huvikumpuun
* Peppi toimii nuuskijana ja joutuu tappeluun
* Peppi ja poliisit hippasilla
* Peppi aloittaa koulunkäynnin
* Hai Shang sekä piilo puussa
* Huviretki
* Sirkus
* Pepin luona käy varkaita
* Kahvikutsut
* Hengenpelastaja
* Synttärit

## Lähteet
Brasilian Grand Prix 2017

**Brasilian Grand Prix 2017** (virallisesti **Formula 1 Grande Prêmio Heineken do Brasil 2017**) oli Formula 1 -kauden  19. osakilpailu, joka ajettiin 12. marraskuuta Interlagosin moottoriradalla São Paulossa Brasiliassa.

## Viikonlopun aikataulu ja sää

## Tulokset
### Aika-ajot

### Kilpailu

## Muuta
* Esteban Oconin uran ensimmäinen keskeytys.

## Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## Lähteet

## Aiheesta muualla
* Brasilian GP 2017 - F1-ruutu
Kirjallisuusvuosi 1948

**Kirjallisuusvuosi 1948** käsittelee vuoden 1948 tärkeitä kirjallisuuden tapahtumia, uutisia ja julkistuksia.

## Tapahtumia
* V. A. Koskenniemi nimitettiin akateemikoksi.
* Runoilija Aale Tynni voitti kultaa taidekilpailujen lyriikan sarjassa runollaan *Hellaan laakeri* kesäolympialaissa 1948 Lontoossa.
* YK:n kasvatus- ja tiedejärjestö Unesco alkoi julkaista maailmankielille käännettyä, harvinaisemmilla kielillä kirjoitettua kaunokirjallisuutta kokoelmassa *Collection of Representative Works*.

## Julkaisuja
* Jerzy Andrzejewski – *Popiół i diament * (*Tuhka ja timantti*)
* Bertolt Brecht & Hella Wuolijoki – *Herr Puntila und sein Knecht Matti* (suom. Herra Puntila ja hänen renkinsä Matti)
* Shirley Jackson – *[[The Lottery (novelli)|The Lottery]]*
* Tove Jansson – *[[Taikurin hattu]]* (*Trollkarlens hatt*, suomennos 1956)
* Yasunari Kawabata – *[[Lumen maa]]*
* Arvi Korhonen – *Finland in the World War II* (ilman kirjoittajan nimeä julkaistu ajopuuteorian lanseeraus)
* Halldór Laxness – *[[Atomiasema]]* (Atomstöðin, suomennos 1955)
* Edwin Linkomies – *Homeros*
* Väinö Linna – *[[Musta rakkaus]]*
* Norman Mailer – *The Naked and the Dead* (suom. *[[Alastomat ja kuolleet]]*, 1951)
* Thomas Mann – *Doktor Faustus: Das Leben des deutschen Tonsetzers Adrian Leverkühn, erzählt von einem Freunde*
* Alan Paton – *Cry, the Beloved Country* (suom. *Itke, rakastettu maa*, 1950)
* Jean Piaget – *La Naissance de l’intelligence chez l’enfant* (*The Origins of Intelligence in Children*)
* Simo Puupponen – *[[Siunattu hulluus (romaani)|Siunattu hulluus]]* 
* Elvi Sinervo – *Vuorelle nousu*
* John Steinbeck & Robert Capa – *A Russian Journal* (suom. *[[Matkalla Neuvostoliitossa]]*, 2002)
* Josephine Tey – *The Franchise Affair* (suom. *Franchisen juttu*) 
* Mika Waltari – *[[Mikael Karvajalka]]*
* Mika Waltari – *[[Lähdin Istanbuliin]]*
* Francis Parker Yockey – ** (eräs ensimmäisiä holokaustin kiistäneitä kirjoja)

## Palkintoja
; Aleksis Kiven palkinto
* Einari Vuorela
; Kalevi Jäntin palkinto
* Lauri Viita
; Nobelin kirjallisuuspalkinto
* T. S. Eliot
; Pulitzerin kirjallisuuspalkinto
* James Michener

## Lähteet
Kirjallisuusvuosi 1947

**Kirjallisuusvuosi 1947** käsittelee vuoden 1947 tärkeitä kirjallisuuden tapahtumia, uutisia ja julkistuksia.

## Tapahtumia
* Ensimmäiset Kuolleenmeren kääröt eli Qumranin tekstit löydettiin Qumranin lähialueen luolista. Löytöjä tehtiin seuraavina vuosina lisää. Tekstien joukossa on Vanhan testamentin (Tanakin) kirjojen käsikirjoituksia, apokryfisiä ja pseudepigrafisia tekstejä sekä entuudestaan tuntemattomia uskonnollisia tekstejä viimeiseltä vuosisadalta ennen ajanlaskumme alkua.
* Roswellin tapaus ja muut UFO-havainnot synnyttivät science fiction -buumin.
* Tennessee Williamsin näytelmä Viettelysten vaunu (*A Streetcar Named Desire*) sai ensi-iltansa.
* Yhdysvaltain Epäamerikkalaista toimintaa tutkiva komitea aloitti kommunisminvastaisiset kuulustelut, joissa selvitettiin kommunistien osallisuutta muun muassa elokuva-alalla. Toiminnan seurauksena syntyi Hollywoodin musta lista, jolle joutuneet eivät voineet työskennellä julkaisutoiminnassa. Heitä olivat esimerkiksi käsikirjoittajat Dalton Trumbo ja Adrian Scott.

## Julkaisuja
* A. F. Airo &ndash; *Liikekannallepanosalaliitto*
* Edgar Rice Burroughs &ndash; *Tarzan and the Foreign Legion*
* Italo Calvino &ndash; *Il sentiero dei nidi di ragno* (esikoisteos)
* Albert Camus &ndash; *[[Rutto (romaani)|Rutto]]*
* Robert Capa &ndash; *[[Sotakuvaaja (kirja)|Sotakuvaaja]]*
* Anne Frank &ndash; *[[Nuoren tytön päiväkirja]]*
* Jean Genet &ndash; *[[Querelle (romaani)|Querelle]]*
* Yasunari Kawabata &ndash; *Lumen maa* (雪国, Yukiguni, suom. 1958)
* Primo Levi &ndash; *Se questo è un uomo* (suom. *Tällainenko on ihminen*, 1962)
* Edwin Linkomies &ndash; *Antiikin kulttuuri tutkimuksen kohteena* 
* Väinö Linna &ndash; *[[Päämäärä]]* (esikoisteos)
* Thomas Mann &ndash; *Doktor Faustus*
* James Michener &ndash; *Tales of the South Pacific*  (esikoisteos)
* Olli (Väinö Nuorteva)  &ndash; *Puusta tyveen*
* Outsider &ndash; *[[Kilroy oli täällä]]*
* Simo Puupponen eli Aapeli &ndash; *Onnen pipanoita*
* Aino Räsänen  &ndash; *Olen odottanut sinua*
* John Steinbeck  &ndash; *[[Oikutteleva bussi]]* (*The Wayward Bus*)
* Lauri Viita  &ndash; *[[Betonimylläri]]*

## Palkintoja
; Aleksis Kiven palkinto
* Mika Waltari
; Kalevi Jäntin palkinto
* Aila Meriluoto
; Nobelin kirjallisuuspalkinto
* André Gide
; Pulitzerin kirjallisuuspalkinto
* Robert Penn Warren

## Lähteet
Kirjallisuusvuosi 1946

**Kirjallisuusvuosi 1946** käsittelee vuoden 1946 tärkeitä kirjallisuuden tapahtumia, uutisia ja julkistuksia.

## Tapahtumia
* Brittiläinen Penguin Books alkoi julkaista *The Penguin Classics* -kirjasarjaa.
* Neuvostoliitto vangitsi virolaisen kirjailijan Jaan Krossin. Hän vapautui vuonna 1954.
* Ranskalaiset René Higonnet ja Louis Moyroud kehittivät *Lumitype*-valo&shy;latoma&shy;koneen, joka tuli tunnetuksi tuotemerkillä *Photon*. Maailman ensimmäinen valoladottu kirja oli tällä koneella ladottu *The Wonderful World of Insects* (1953), vaikkakin valoladontaa oli kehitelty jo 1920-luvulta asti.
* Japanissa julkaistiin ensimmäinen toisen maailmansodan jälkeinen historian oppikirja *Kuni no ayumi*, joka herätti riitaa maan perinteisiin tukeutuvien opetusviranomaisten ja edistysmielisten historioitsijoiden välillä.
*Raymond Chandlerin vuonna 1939 julkaistu teos *[[Syvä uni (kirja)|Syvä uni]]* filmattiin vuonna 1946. Elokuvan tekijät eivät täysin pysyneet mukana monimutkaisessa juonessa, ja joutuivat kysymään kirjailijalta: “Kuka tappoi Owen Taylorin?” Chandler vastasi: “En tiedä.”

## Julkaisuja
* Frans G. Bengtsson &ndash; *Orm Punainen kotona ja idän retkillä* (ruots. *Röde Orm : Hemma och i österled*, 1946)
* Edmund Crispin &ndash; *The Moving Toyshop* (rikosromaani, suom. *Liikkuva lelukauppa*)
* Giovannino Guareschi &ndash; ensimmäinen Isä Camillon hahmosta kertova tarina julkaistiin Candido-lehdessä.
* Martin Heidegger &ndash; *Brief über den Humanismus* (suom. *Kirje humanismista*, 2000)
* Aaro Hellaakoski &ndash; *Huojuvat keulat*
* Tove Jansson &ndash; *[[Muumipeikko ja pyrstötähti]]*
* Níkos Kazantzákis &ndash; *Kerro minulle, Zorbas* (Βίος και Πολιτεία του Αλέξη Ζορμπά, Víos kai Politeía tou Aléxi Zormpá)
* Aili Konttinen &ndash; *Inkeri palasi Ruotsista*
* Edwin Linkomies  &ndash; *Keisari Augustus ja Rooman perintö*
* Aila Meriluoto  &ndash; *[[Lasimaalaus (kirja)|Lasimaalaus]]*
* Olavi Paavolainen &ndash; *[[Synkkä yksinpuhelu]]*
* Jean-Paul Sartre &ndash; *L'Existentialisme est un humanisme*
* Rex Stout &ndash; *[[Kadonnut ääni]]* (alkuteos *The Silent Speaker*, suom. 1954)
* Władysław Szpilman &ndash; *Śmierć miasta* (*Pianista*, omaelämäkerrallinen kuvaus elämästä sodan ajan Varsovassa)
* Jussi Talvi &ndash; *Tällaista oli palata*
* Robert Penn Warren &ndash; *[[Kaikki kuninkaan miehet (romaani)|Kaikki kuninkaan miehet]]*

## Palkintoja
; Aleksis Kiven palkinto
* Aaro Hellaakoski
; Kalevi Jäntin palkinto
* Eila Kivikk’aho
; Nobelin kirjallisuuspalkinto
* Hermann Hesse

## Lähteet
Kirjallisuusvuosi 1945

**Kirjallisuusvuosi 1945** käsittelee vuoden 1945 tärkeitä kirjallisuuden tapahtumia, uutisia ja julkistuksia.

## Tapahtumia
* Saksalainen virsirunoilija Dietrich Bonhoeffer teloitettiin Flossenbürgin keskitysleirissä vain muutamia viikkoja ennen natsivallan kukistumista.
* Saksalainen typografi Jan Tschichold loi brittiläisen Penguin Books Ltd:n taskukirjoille ulkoasun, joka teki Penguin-kirjoista hyvin suosittuja.
* Japanissa joulukuussa julkaistu journalistinen kokoomateos Shōwa-kauden kahdesta vuosikymmenestä ”sensuroimattomana” myi yli satatuhatta nidettä. Sen jatkoksi helmikuussa 1946 julkaistu toinen kokoomateos myi samoin hyvin.
* Egyptin keskiosasta läheltä Nag Hammadia löydettiin 13 nahkaan käärittyä papyruskirjaa, jotka sisälsivät varhaiskristillisiä tekstejä. Löytyöä kutsutaan Nag Hammadin kirjastoksi.

## Julkaisuja
* Uuno V. Aarne & L. M. Viherjuuri &ndash; *Kultasepän käsikirja*
* Winston Graham &ndash; *[[Poldark (kirjasarja)|Poldark]]* (12-osaisen kirjasarjan ensimmäinen osa)
* Tove Jansson &ndash; *Småtrollen och den stora översvämningen* (suom. *[[Muumit ja suuri tuhotulva]]*)
* Gösta Knutsson &ndash; *Pelle Svanslös i skolan*, (suom. *Pekka Töpöhäntä koulussa*, 1946)
* Astrid Lindgren &ndash; *[[Peppi Pitkätossu]]* (*Pippi Långstrump*)
* H. P. Lovecraft & August Derleth &ndash; *The Lurker at the Threshold* (suom. *Kauhun kynnys*, 1993)
* George Orwell &ndash; *[[Eläinten vallankumous]]*
* Bertrand Russell &ndash; *History of Western Philosophy* (suom. *[[Länsimaisen filosofian historia (kirja)|Länsimaisen filosofian historia]]*, 1948)
* Aino Räsänen &ndash; *[[Soita minulle, Helena!]]*
* Frans Emil Sillanpää &ndash; *[[Ihmiselon ihanuus ja kurjuus]]*
* Benjamin Spock &ndash; *Baby and Child Care*
* Mika Waltari &ndash; *[[Sinuhe egyptiläinen]]*
* Evelyn Waugh &ndash; *Brideshead Revisited* (suom. *[[Mennyt maailma]]*, 1949)

## Palkintoja
; Aleksis Kiven palkinto
* Toivo Pekkanen
; Kalevi Jäntin palkinto
* Eila Pennanen
; Nobelin kirjallisuuspalkinto
* Gabriela Mistral
; Pulitzerin kirjallisuuspalkinto
* John Hersey

## Lähteet
O Fortuna

**O Fortuna** on keskiaikainen latinankielinen vaganttiruno, joka kirjoitettiin 1200-luvun alussa, osana kokoelmaa *[[Carmina Burana]]*. Runo kertoo Fortunasta, vääjäämättömästä kohtalosta, joka koskettaa niin jumalia kuin ihmisiä roomalaisessa mytologiassa. 

## Carl Orffin sävellys
Saksalainen säveltäjä Carl Orff sovitti ”O Fortunan” kuorolle ja orkesterille vuosina 1935–1936 osaksi kantaattiaan *[[Carmina Burana (Orff)|Carmina Burana]]*, jossa se toistuu ensimmäisenä ja viimeisenä osana. Teos esitettiin ensimmäisen kerran 8. kesäkuuta 1937. 

BBC ilmoitti vuonna 2009, että Orffin ”O Fortunasta” vuonna 1973 tehty saksalainen levytys oli edellisen 75 vuoden aikana eniten julkisesti soitettu klassisen musiikin teos.

## Runon sanat
O Fortuna
velut luna
statu variabilis,
semper crescis
aut decrescis;
vita detestabilis
nunc obdurat
et tunc curat
ludo mentis aciem,
egestatem,
potestatem
dissolvit ut glaciem.

Sors immanis
et inanis,
rota tu volubilis,
status malus,
vana salus
semper dissolubilis,
obumbrata
et velata
michi quoque niteris;
nunc per ludum
dorsum nudum
fero tui sceleris.

Sors salutis
et virtutis
michi nunc contraria,
est affectus
et defectus
semper in angaria.
Hac in hora
sine mora
corde pulsum tangite;
quod per sortem
sternit fortem,
mecum omnes plangite!

## Lähteet
Kauppatori (Jyväskylä)

**Kauppatori** on Jyväskylässä Harjun kaupunginosassa sijaitseva tori. Aukio sijaitsee keskustan pohjoispuolella ja rajautuu Lyseonkatuun, Yliopistonkatuun sekä Väinönkatuun sekä luoteessa suoraan asuinkortteliin. Kauppatorin keskellä sijaitsee kuvanveistäjä Veikko Hirvimäen veistämä vuonna 1989 paljastettu veistos Torikuningas. Torin lounaislaidalla sijaitsee liikerakennus, jossa toimi vuoteen 2008 saakka Jyväskylän kauppahalli. Myös Harjun kaupunginosaa vastaavan kaupungin tilastoalueen nimi on torin mukaan Kauppatori.

## Lähteet
Simmental

Simmental tarkoittaa muun muassa seuraavaa:

* Simmental,  alppilaakso Sveitsin Bernin Oberlandissa
* Simmental, Simmejoen laakso, laakso Keski-Sveitsissä
* Simmental, sveitsiläinen nautakarjarotu
* Simmental française, ranskalainen nautakarjarotu
* Fleckvieh eli Simmentaler Fleckvieh, saksalainen ja itävaltalainen karjarotu
* Simmenthalin tapaus, naudanlihan maahantuontiin liittyvä klassinen EU-oikeuspäätös vuodelta 1978.
Simmental (nautarotu)

**Simmental** on nautakarjarotu. Se on kotoisin Sveitsistä Bernin kantonista Simmejoen laaksosta (). Rotu on sovelias sekä maidon- että lihantuotantoon. Lehmät painaa 700–950 kg ja sonnit 1200–1400 kg. Väriltään rotu on valkoruskeita kirjavia.

Simmental-karjaa kasvatetaan eri puolilla maailmaa. Suomeen ensimmäiset Simmental-naudat tuotiin vuonna 1990. Erityisen hyvin rotu soveltuu emolehmäksi runsaan maidontuotannon ja rodulle yleisten kaksosvasikoiden ansiosta.

## Lähteet

## Aiheesta muualla
Roger Broo

**Roger Nils Håkan Broo** (1. lokakuuta 1945 Ylimarkku – 24. lokakuuta 2017 Turku) oli suomenruotsalainen yhteiskuntatieteilijä ja kanslianeuvos, joka työskenteli pitkään Åbo Akademin hallintojohtajana ja vaikutti suomenruotsalaisessa kulttuurielämässä.

Broo valmistui yhteiskuntatieteiden maisteriksi Åbo Akademista vuonna 1971. Hän työskenteli tutkimusassistenttina Svenska litteratursällskapetin yhteiskuntatutkimuksen lautakunnassa 1969–1977 sekä kauppa- ja teollisuusministeri Kristian Gestrinin poliittisena sihteerinä 1974–1975, ennen kuin astui Åbo Akademin palvelukseen vuosiksi 1977–2010. Korkeakouluneuvoston jäsenenä (1972–1977) hän solmi suhteita yliopistoihin ja poliittisiin päättäjiin, ja kun Åbo Akademi siirtyi vuonna 1981 valtionrahoituksen piiriin, rahoituksen taso pysyi pitkälti Broon ansiosta entisellään. Broo toimi myös Ammattikorkeakoulu Novian hallituksen ensimmäisenä puheenjohtajana, ja hän johti pohjoismaisten yliopistojen hallintoyhteistyötä vuosina 1989–2002.

Broo vaikutti Turun kunnallispolitiikassa RKP:n edustajana sekä toimi lukuisissa muissa luottamustehtävissä, kuten Svenska kulturfondenin, Pro Artibus -säätiön ja Turun taidemuseon hallituksen jäsenenä ja puheenjohtajana, Suomen UNESCO-toimikunnan kulttuuriosaston puheenjohtajana (1978–1987) ja osallistui useiden valtiollisten komiteoiden ja työryhmien toimintaan. Hän oli myös Aktian hallintoneuvoston ja Turku 2011 -säätiön valtuuskunnan jäsen sekä ajatushautomo Magman hallituksen puheenjohtaja.

Broo sai kanslianeuvoksen arvonimen vuonna 1999. Hänen puolisonsa vuodesta 1970 oli professori Harriet Silius, ja heillä on kolme poikaa, joista Måns Broo (s. 1973) on Åbo Akademin uskontotieteen yliopistonlehtori.

## Julkaisuja
* 
* 

## Kirjallisuutta
* 

## Lähteet
Kansallinen olympiakomitea

**Kansallinen olympiakomitea** on kansainvälisen olympialiikkeen kansallinen yksikkö. Se vastaa kansan osallistumisesta olympiakisoihin. Kansallinen olympiakomitea voi myös esittää kaupunkia tulevien olympiakisojen pitopaikaksi. Suomessa kansallinen olympiakomitea toimii lisäksi urheilun kattojärjestönä. 

## Kansalliset olympiakomiteat
Vuonna 2016 kansallisia olympiakomiteoita oli yhteensä 206. Jokaisella Yhdistyneiden kansakuntien jäsenvaltiolla on oma kansallinen olympiakomiteansa. Lisäksi kansallinen olympiakomitea on Palestiinalla, Cookin saarilla, Kosovolla ja Taiwanilla.

Kansallinen olympiakomitea on myös yhdeksällä ei-itsenäisellä alueella: Yhdysvaltain Samoalla, Guamilla, Puerto Ricolla, Yhdysvaltain Neitsytsaarilla, Bermudalla, Brittiläisillä Neitsytsaarilla, Caymansaarilla, Aruballa ja Hongkongilla.

Ennen vuotta 1996 Kansainvälisen olympiakomitean säännöissä hyväksyttiin kansallinen olympiakomitea myös maalle, joka ei ollut YK:n tunnustama valtio. Vuoden 1996 jälkeen status voidaan myöntää uudelle jäsenelle vasta, kun muut valtiot tunnustavat alueen itsenäiseksi valtioksi. 

Kansainvälinen olympiakomitea erotti Brasilian olympiakomitean toistaiseksi lahjussyytösten vuoksi 4.10.2017. Kuwaitin olympiakomitea on ollut erotettuna vuodesta 2015, koska valtio on lainsäädännöllä puuttunut kansallisten urheilujärjestöjen toimintaan. Henkilöt, jotka eivät edusta mitään tunnustettua kansallista olympiakomiteaa, voivat osallistua olympiakisoihin itsenäisinä olympiaurheilijoina.   

Kansainvälisen olympiakomitean maanosajärjestöt ovat hyväksyneet jäsenikseen joitakin kansallisia olympiakomiteoita, jotka eivät ole KOK:n jäseniä. Macaolla ja Färsaarilla on omat paralympiakomiteansa, ja ne voivat nimetä joukkueita paralympialaisiin.

## Lähteet

## Aiheesta muualla
Nero d’Avola

**Nero d’Avola** (virallisesti **Calabrese**) on viinin valmistukseen käytettävä rypälelajike. Siitä on olemassa useita mutaatioita, jotka pääosin ovat tummia. Rypälettä viljellään lähinnä Etelä-Euroopassa, erityisesti Sisilian saarella Italiassa. Rypäle onkin saanut yleisemmin käytetyn nimensä sisilialaisen Avolan kaupungin mukaan..

## Viljely Italiassa
Nero d’Avola on kotoisin Italiasta. Se on Italian kymmenenneksi viljellyin rypälelajike (vuonna 2010), jota viljellään lähes pelkästään Sisiliassa. Viljelyala Italiassa oli vuonna 2014 noin 166 neliökilometriä.

## Viinit Italiassa
Rypälettä käytetään kymmenien laatuluokiteltujen sisilialaisviinein valmistukseen, tyypillisesti Frappato-rypäleen kanssa.Laatuluokitellut DOC- tai DOCG-viinit, joissa käytetään Nero d’Avolaa: 

* Cerasuolo di Vittoria DOCG
* Alcamo DOC
* Bivongi DOC
* Contea di Sclafani / Valledolmo–Contea di Sclafani DOC
* Contessa Entellina DOC
* Delia Nivolelli DOC
* Eloro DOC
* Erice DOC

* Mamertino di Milazzo / Mamertino DOC
* Marsala DOC
* Menfi DOC
* Monreale DOC
* Noto DOC
* Riesi DOC
* Salaparuta DOC
* Sambuca di Sicilia DOC

* Santa Margherita di Belice DOC
* Sciacca DOC
* Sicilia DOC
* Siracusa DOC
* Terre di Cosenza DOC
* Vittoria DOC.

## Lähteet